VUM. 



§. 1. *Superficies ovorum scsiarum nudo quidem oculo prorsus laevis apparet, 

 sed microscopio adhibito facile cognoscimus, illam ex meris plerumque oblongis, valde 

 irregularibus cellulis sexangulis constare, quarum fines exiguis sulcis conformentur. 

 Quod in ovis asiliformis vel philanthiformis fusce coloratis optime ac maxime insigniter 

 conspicitur, cuius generis cellulas superficiei ovorum sesiarum multum augmentatas 

 fig. 8. nobis ostendit. *) 



*) Ut sub divo ova sesiae alicuius reperirem, milii non contigit; imo nunquam animadverti, 

 sesias captas aut obituras ova parere, quamquam fere trecenta horum animalculorum ex pupa produxi. 

 Itaque perscrutationes horum ovorum a me institntae ad talia tantum pertinent, quae ex ovariis totum 

 paene papilionis abdomen explentibus exemta snnt. Plerumque quidem exemplaria adhibui siccata, sed 

 culiciformis et formicaeformis etiam recens occisa individua, quo ova sicca, si antea longius per tem- 

 pus in spiritu vini posita sint, formam recentium plane recuperare edoctus sum. Spiritus vini hic vi- 

 detur ex lege endosmosis per ovi membranulam penetrare eamque sie extendere, ut liquor ovi prius 

 in ea contentus extendebat. Attamen plura semper ova inveniuntur, quae non rursus turgescunt, id 

 quod microscopio facile cernimus, cuius generis ova ad nostram contemplationem non impendi con- 

 sentaneum est. 



Ut absolutam magnitudinem horum ovulorum accuratius explorarem, certum quendam nume- 

 rum eorum in recta coUocavi linea atque ita quidem, nt axes compares (longitudinales) finibus sese 

 contingentes lineam quam maxime rectam, nec fractam conficerent. Quod quum per microscopium co- 

 gnossem, ex mensura totius seriei longitudinem unius axis facili negotio computare potui. 



Quod porro ad ova papilionum secundum acervos ovorum sub divo inventos computanda at- 

 tinet, inde sine dubio nunquam certi quidquam colligi potest. Nam licet etiam plures sint papiliones, 

 ut plerique bombyces , qui cuncta sua ova uno in loco deponere videantur, hoc tamen nunquam certo 

 scire possumus, quum de plerisque ceteris lepidopteris, sicut de omnibus prope sphingidis et potissi- 

 mum etiam de sesiis certissime constat, feminas semper unum modo vel paucula ova uno in loco de- 

 ponere. In evoluta vero papilione femina iam ova omnia exstant, quamquam illa in primis obvia ova- 

 riorum partibus iustam magnitudinem coloremque nondum adepta sunt, quod in iis considerandis non 

 praetermittendum est. Numerum igitur ovorum papilionis nunquam possumus accuratius explorare, 

 quam ea ex abdomine individuorum ex larva productoruni eximentes, quae nondum ova peperisse vi- 

 dimus. Experimentis autem saepius institutis cognitum habeo, in variis individuis eiusdem speciei nu- 



1 



